Мы часта блытаем Божае благаслаўленне з Яго абяцаннямі. Напрыклад, мы атрымліваем сужэнскае благаслаўленне і нам здаецца, што Бог дае абяцанне не дапусціць у гэтым сужэнстве разладаў або чагосьці яшчэ больш трагічнага. Святар благаслаўляе кватэру або аўтамабіль — і нам здаецца, што Бог абяцае, што з гэтым жыллём ці транспартам нічога дрэннага не здарыцца: паблагаслаўлёная машына ніколі не разаб’ецца, а паблагаслаўлёную кватэру ніхто не затопіць і не абкрадзе.